Heinz Lindner

Heinz Lindner (s. 17. heinäkuuta 1990 Linz) on itävaltalainen jalkapalloilija, pelipaikaltaan maalivahti. Hän on pelannut kotimaansa lisäksi Saksassa ja Sveitsissä sekä vuoden 2024 alkupuoliskon lainalla Belgiassa. Hän on pelannut Itävallan A-maajoukkueessa vuodesta 2012.

Lindnerin edustamia seuroja ovat olleet Austria Wien vuoteen 2015, Eintracht Frankfurt kausina 2015–2017, Grasshoppers kausina 2017–2019, Wehen Wiesbaden kaudella 2019–2020, Basel kausina 2020–2022, Sion kesästä 2022 alkaen ja Union Saint-Gilloise lainasopimuksella vuonna 2024. Hän on pelannut vuoden 2024 loppuun mennessä Itävallan Bundesliigassa 166 ottelua, Sveitsin Superliigassa 168 ottelua, Saksan Bundesliigassa kaksi ottelua, Saksan 2. Bundesliigassa 23 ottelua ja Belgian Jupiler Pro Leaguessa yhden ottelun. Hän on pelannut Mestarien liigassa kuusi, Eurooppa-liigassa kolme ja Konferenssiliigassa kymmenen ottelua. Hän on voittanut Itävallan liigamestaruuden vuonna 2013 ja Belgian cupin vuonna 2024, joskin jälkimmäisessä hän oli vain varamaalivahtina.

Lindner pelasi useissa Itävallan nuorisomaajoukkueissa ja debytoi A-maajoukkueessa kesäkuussa 2012 ystävyysottelussa Ukrainaa vastaan.http://www.uefa.com/uefaeuro/season=2016/teams/player=250001968/index.html Hän kuului Itävallan joukkueeseen Ranskan EM-kilpailuissa 2016 ja Saksan EM-kilpailuissa 2024 mutta jäi varamaalivahdin rooliin. Hän on pelannut vuoden 2024 loppuun mennessä 37 A-maaottelua.

 Lähteet 
 http://www.transfermarkt.com/heinz-lindner/profil/spieler/59082
 http://spieledb.eintracht.de/spielerkader/heinzlindner 

 Viitteet 

 Aiheesta muualla 

Luokka:Itävaltalaiset jalkapallomaalivahdit
Luokka:Vuonna 1990 syntyneet
Luokka:Elävät henkilöt